galenus.de-locis-affectis-libri-vi 6.3
Ἐὰν μὲν εἰσβάλλῃ ἐξαίφνης νεφρῖτις , ἀξιολόγου λίθου σφηνωθέντος , ἤτοι κατά τινα τῶν νεφρῶν , ἢ καὶ τῶν οὐρητήρων , παραπλήσιον ἄλγημα γίγνεται τοῖς κωλικοῖς · διορίζεται δὲ τῷ τε πλήθει καὶ μεγέθει τῶν ναυτιῶν , ἅμα τοῖς ἐμουμένοις χολώδεσί τε καὶ φλεγματώδεσιν οὖσιν , καί τι καὶ τῆς ἐδηδεσμένης τροφῆς μεμιγμένον ἔχουσι · πολλάκις καὶ τῷ τόπῳ , τῶν ὑψηλῶν μερῶν τοῦ κώλου πασχόντων · ἔστι δ’ ὅτε καὶ τῷ μὴ καθ’ ἕνα τόπον ἐρηρεῖσθαι τὴν ὀδύνην , ἀλλ’ ἐνειλεῖσθαί τε καὶ μέχρι πλείονος ἐκτείνεσθαι , καὶ μηδὲ φύσαν προΐεσθαι · ταῦτα γὰρ ἅπαντα μόνοις γίγνεται τοῖς κωλικοῖς , τὰ μὲν μᾶλλον , τὰ δὲ ἧττον . ὅταν δ’ ἐκ τῶν ὑφισταμένων τοῖς οὔροις , ἢ καί τινος οὐρηθέντος λίθου σαφῶς διορισθείη , ζήτημα οὐκέτ’ οὐδὲν ὑπολείπεται . πολλοὶ δὲ τῶν πασχόντων , ὀδύνης μετρίας αἰσθάνονται διὰ βάθος κατὰ τὰς λαγόνας ὑπαρχούσης ἀπ’ ἀρχῆς , οὐδέπω ψαμμώδους οὐδενὸς ἐκκρινομένου σαφῶς · ἐφ’ ὧν , ὡς ἴστε , διδοὺς τῶν φαρμάκων ὅσα θρύπτει τοὺς ἐν τοῖς νεφροῖς λίθους , ἅμα τε διάγνωσιν ἀκριβῆ ποιούμενος τοῦ τε πάθους καὶ τοῦ πάσχοντος τόπου , καὶ θεραπείας ἀρχὴν ἴσχω τὴν αὐτήν . ἐὰν γὰρ εὑρεθῇ τι ψαμμῶδες ἐν τοῖς οὔροις ἐπὶ τῇ πόσει τοῦ φαρμάκου , νεφριτικὸν τότε πάθος ἔγνων ὑπάρχειν , ἐφεξῆς τε δίδωμι τῶν αὐτῶν φαρμάκων , ἅμα τῇ λοιπῇ θεραπείᾳ . διεγνωσμένου δὲ , ὅτι πάσχει τις οὕτω νεφρὸς , ἐὰν ἀλγήματα μετὰ φρίκης ἐκ διαλειμμάτων ἀνωμάλως φαίνηται γιγνόμενα , καὶ πυρετοί τινες ἐπ’ αὐτοῖς ἄτακτοι , τηνικαῦτα κατακλίνοντες ἐπὶ τὴν γαστέρα τὸν κάμνοντα , καί ποτε καὶ κατὰ θάτερον πλευρὸν , ὡς ὑψηλὸν εἶναι τὸ πεπονθὸς μέρος , ἐρωτᾶτε μή τινος βάρους ὥσπερ ἐκκρεμαμένου κατὰ τὸν ἀλγοῦντα νεφρὸν αἰσθάνονται · τούτων γὰρ αὐτοῖς συμβαινόντων , ἀπόστημα χρὴ προσδέχεσθαι συνιστάμενον , ἐφ’ ᾧ πεφθέντι πῦον οὐρηθὲν ἅμα τε τῆς ὀδύνης ἀπαλλάττει τὸν κάμνοντα καὶ κίνδυνον ἑλκώσεως ἐπιφέρει τῷ νεφρῷ , καὶ διὰ τοῦτο πειρᾶσθαι χρὴ παντὶ τρόπῳ τῆς ἐπουλώσεως αὐτοῦ φροντίζειν · ἐὰν μὴ διὰ ταχέων εἰς οὐλὴν ἀχθῇ , δυσθεραπευτότερον γίγνεται . σημεῖα δὲ τοῦ διαμένειν τὴν ἕλκωσιν ἔν τε τοῖς οὐρουμένοις οὐκ ἀσαφῆ καὶ τῷ κάμνοντι πολλάκις ﻿ ὀδύνης αἴσθησις ἐν τῷ κατὰ τὸν πεπονθότα νεφρὸν χωρίῳ · συνεκκρίνεται δ’ αὐτοῖς ἐνίοτε καὶ πῦον , ὡς ἀφ’ ἕλκους , ὀλίγον · ἐφελκὶς δ’ ὁμοίως ἐκκρίνεται , ἔστι δ’ ὅτε καὶ αἷμα σημαῖνον ἀναβιβρώσκεσθαι τὸ ἕλκος · ἀλλὰ καὶ ῥηγνυμένου ποτ’ ἀγγείου διὰ πλῆθος , ἢ ἐκ καταπτώσεως , ἢ πληγῆς σφοδρᾶς , οὔρησαν αἷμα δαψιλὲς ἔνιοι · καί ποτε καὶ φλεβὸς ἀναστομωθείσης αὐτοῖς γίγνεται τοῦτο . τῶν δ’ ἑλκῶν αὐτῶν τῶν ἐν τοῖς νεφροῖς τεκμήρια βεβαιότατα τὰ συνεξερχόμενα τοῖς οὔροις σαρκία σμικρὰ , τῆς τῶν νεφρῶν οὐσίας ὄντα μόρια , κατὰ τὴν ἐπιπλέον ἀνάβρωσιν ἐκ τῆς ἑλκώσεως ἀποῤῥυπτόμενα . τά γε μὴν ταῖς θριξὶν ὅμοια καὶ ὁ Ἱπποκράτης μὲν εἶδεν τοῖς οὔροις συνεξερχόμενα , καθάπερ αὐτὸς ἐν ἀφορισμοῖς ἔγραψεν , καὶ ἡμεῖς δὲ ἐθεασάμεθα , ποτὲ μὲν σπιθαμιαῖα τὸ μῆκος , ἔστι δ’ ὅτε καὶ μείζω , καί ποτε καὶ πάνυ σμικρὰ , ὥστε με θαυμάζειν , εἰ ἐν τῇ κοιλίᾳ τῶν νεφρῶν συνέστη τηλικαῦτα · καὶ διὰ τοῦτο πιθανώτερον ἐφαίνετό μοι , τὴν γένεσιν αὐτῶν ἐν ταῖς φλεψὶν εἶναι , καθ’ ὃν τρόπον ἐν ταῖς κνήμαις ἔν τινι τόπῳ τῆς Ἀραβίας , ὥς φασι , τὰ καλούμενα δρακόντια γίνεται , νευρώδη μὲν τὴν φύσιν , ἕλμινσι δὲ καὶ τῇ χρόᾳ καὶ τῷ πάχει παραπλήσια . λεγόντων μὲν οὖν ἑωρακέναι ταῦτα πολλῶν ἤκουσα , μὴ θεασάμενος δ’ αὐτὰ , οὐκ ἔχω συμβαλεῖν οὔτε περὶ τῆς γενέσεως αὐτῶν οὔτε περὶ τῆς οὐσίας ἀκριβῶς οὐδέν · ὅπου γε καὶ τὰς οὐρουμένας τρίχας ἰδὼν , ἐκ μὲν τῆς χρόας τε καὶ συστάσεως ἐπειθόμην τοῖς εἰρηκόσιν αὐτὰς ἐκ παχέος τε καὶ γλίσχρου χυμοῦ θερμανθέντος τε καὶ ξηρανθέντος ἐν ταῖς φλεψὶ συνίστασθαι , τοῦ μήκους δ’ αὐτῶν οὐκ ἐπινοῶ τὴν αἰτίαν . ἀλλὰ τήν γε θεραπείαν , ὁπότε πρῶτον εἶδον , ἤλπισα διὰ τῶν οὐρητικῶν φαρμάκων ἔσεσθαι , καὶ οὕτως ἀπέβη , καὶ σχεδὸν ἅπασιν οἷς συνέβη τὸ πάθημα τοῦτο , νεφριτικὸν οὐδὲν οὔτ’ ἔμπροσθεν ἦν οὔτ’ αὖθις ἐπεγένετο σύμπτωμα , θεραπευθεῖσιν ὑπὸ τῶν οὐρητικῶν φαρμάκων . ἀλλὰ κᾂν ἄλλη τις ἐκκαθαίρηται τῶν φλεβῶν δι’ οὐρήσεως μοχθηρία χυμῶν , οὐδὲν ὑπ’ αὐτῆς εἶδον οὔτε νεφροὺς οὔτε κύστιν οὔτε τοὺς οὐρητικοὺς πόρους παθόντας , ὥσπερ οὐδ’ εἰ πῦον ἐκκρίνειέ τις πολὺ δι’ οὔρων , ἀλλὰ κατά γε τοῦτο , παραπλησίως ἔχει ταῦτα τοῖς κατὰ τὰ ἔντερα , πάσχει γὰρ οὐδ’ ἐκεῖνά τι κατὰ τὰς ἡπατικὰς διαθέσεις , καίτοι ὑπὸ χολῆς ἀκράτου βλαπτόμενα , καθάπερ αὖ πάλιν ἡ κύστις ὑπὸ δριμέων οὔρων διόδου χρόνῳ πολλῷ γενομένης ἑλκοῦται . νεφρῶν γε μήν ἐστι καὶ ἄλλό τι πάθος , ἐφ’ οὗ λεπτὸς ἰχὼρ αἵματος οὐρεῖται , τοῖς ἐπὶ τῶν ἡπατικῶν παθῶν ἐν ἀρχῇ γιγνομένοις διαχωρήμασιν ὅμοιος , πλὴν ὅσον αἱματωδέστερα ὀλίγῳ φαίνεται · συμβαίνει δὲ τοῦτο καὶ διὰ παραπλησίαν μέν τινα διάθεσιν ἐν νεφροῖς γινομένην , οἵαν ἐν ἥπατι τὴν τῆς ἀτονίας ἔφαμεν εἶναι , καὶ δι’ εὐρύτητα δὲ τῶν ἐκ τῆς κοίλης φλεβὸς εἰς τοὺς νεφροὺς τὸ οὖρον διηθούντων στομάτων , ἢ πόρων , ἢ ὅπως ἂν ὀνομάζειν ἐθέλῃς . ἐμοὶ δὲ δοκοῦσιν οἱ νεφροὶ πεπονθέναι καὶ κατὰ τοῦτο τὸ πάθος , ὅ τινες μὲν ὕδερον εἰς ἀμίδα , τινὲς δὲ διάῤῥοιαν εἰς οὖρα , τινὲς δὲ διαβήτην , ἔνιοι δὲ δίψακον ὀνομάζουσι , σπανιώτατα γιγνόμενον . ἐμοὶ γοῦν ὤφθη δὶς ἄχρι δεῦρο , διψώντων μὲν ἀμέτρως τῶν πασχόντων , καὶ πινόντων γε δι’ αὐτὸ τοῦτο δαψιλῶς , οὐρούντων τε τὸ ποθὲν ἐν τάχει τοιοῦτον , οἷον ἐπόθη · παραπλήσιον δ’ αὖ καὶ τοῦτο κατὰ νεφροὺς καὶ κύστιν πάθος , οἷον ἐν κοιλίᾳ καὶ ἐντέροις ἡ λειεντερία . περὶ μὲν οὖν λειεντερίας ἰδίᾳ γέγραπται , δεικνύντων ἡμῶν οὐ μόνον τὴν κοιλίαν , ἀλλὰ καὶ πᾶν τὸ ἔντερον ἐπὶ μὲν τὴν ἀπόκρισιν ἐν τάχει παραγίγνεσθαι τῶν καταποθέντων σιτίων τε καὶ πομάτων , οὐ δυνάμενα φέρειν οὐδ’ ἐπ’ ὀλίγον ἀλύπως ἢ τὸ βάρος αὐτῶν , ἢ τὴν ποιότητα · περὶ δὲ τῆς εἰς τὴν κύστιν ἀθρόας τε καὶ ταχείας φορᾶς ἀδύνατον ἀτονίαν αἰτιάσασθαι τῆς γαστρὸς , ἢ τῆς νήστεως , ἢ τῶν λεπτῶν ἐντέρων · εἴπερ γὰρ ἀδυνατοῦντα βαστάζειν τὸ ποτὸν ἐπὶ τὴν ἔκκρισιν αὐτοῦ παραγίνεται , τί ἐκώλυεν ἐκκρίνεσθαι διὰ τῆς ἕδρας αὐτὸ , καθάπερ ὁρᾶται γιγνόμενον ἐπὶ τῶν λειεντερικῶν ; οὐ μόνον γὰρ ἐκκρίνεται τὰ σιτία ταχέως διεξερχόμενα τὴν τοσαύτην ἕλικα τῶν ἐντέρων , ἀλλὰ καὶ τὰ ποτά . τὴν δ’ εἰς ἧπαρ ἀνάδοσιν ἀπὸ τῶν καθ’ ὅλην τὴν γαστέρα χωρίων ἐμάθομεν οὔθ’ ἥπατος ἀτονίᾳ γιγνομένην , οὔτε τῶν κατὰ τὸ μεσεντέριον φλεβῶν οὔτε τῶν κατὰ τὴν κοιλίαν , ὥσπερ οὐδὲ τῶν ἐξ ἥπατος ἐπὶ τοὺς νεφρούς · ἐδείχθη γὰρ ἡμῖν κᾀν τοῖς τῶν φυσικῶν δυνάμεων ὑπομνήμασιν , ἕλκειν μὲν εἰς ἑαυτὸ τὸ ἧπαρ ἐκ τῆς κοιλίας τὴν τροφὴν διὰ τῶν ἐν μεσαραίῳ φλεβῶν , ὥσπερ τὰ δένδρα τὴν ἐκ τῆς γῆς ἕλκει διὰ τῶν ῥιζῶν · ἐδείχθησαν δὲ καὶ οἱ νεφροὶ τὸ ὑδατῶδες ἐν αἵματι ἕλκειν , μὴ μέντοι τὴν κύστιν ἕλκειν ἐκ τῶν νεφρῶν , ὥσπερ μηδ’ ἐκ τῆς κοιλίας τὰ ἔντερα · πέμπειν δ’ ἐκκρίνοντας , εἰς μὲν τὴν κύστιν τοὺς νεφροὺς διὰ τῶν οὐρητήρων , εἰς δὲ τὴν νῆστιν , τὴν κοιλίαν διὰ τῆς ἐκφύσεως , ἣν Ἡρόφιλος ὠνόμασε δωδεκαδάκτυλον , ἀπὸ τοῦ μήκους αὐτῇ τὴν ἐπωνυμίαν θέμενος . ὥστε τῶν μὲν νεφρῶν ἀτονίαν ἄν τις αἰτιάσαιτο , κατέχειν ἐπὶ πλέον ἐν ἑαυτοῖς μὴ δυναμένων τὸ οὖρον · οὐ μὴν τῶν γ’ ἄλλων μορίων , ὅσα διεξέρχεται τὸ ποθέν . ἀλλὰ πάλιν εἰ μέμφοιτό τις ὡς ἀτόνους τοὺς νεφροὺς , πῶς ἕλξουσιν εἰς αὐτοὺς ταχέως τὸ οὖρον ; ἢ δυνατὸν λέγειν , ὥσπερ ἐπὶ τῆς κοιλίας ἐνίοις τῶν λειεντερικῶν ὀρέξεις γίνονται σφοδρόταται , κατὰ τὸν αὐτὸν τρόπον ἐπὶ νεφρῶν ὄρεξίν τε ἅμα γίγνεσθαι σφοδρὰν , καὶ διὰ τοῦθ’ ἕλκειν εἰς ἑαυτοὺς διὰ τῆς κοίλης φλεβὸς τὸ οὖρον , αὐτίκα μέν τοι βαρύνεσθαι διὰ τὸ τῆς ὁλκῆς λάβρον ; ὥσπέρ γε καὶ ἐπὶ τῶν ὀνομαζομένων ὀρέξεων κυνωδῶν ἐνίους ὁρῶμεν ἐμπιπλαμένους μὲν ἀθρόως , ﻿ ἐμοῦντας δ’ ὀλίγον ὕστερον , ἢ διαῤῥοϊζομένους · οὐ μόνον γὰρ ὁρᾶται τοῦτο παρὰ φύσιν ἐχόντων γιγνόμενον , ἀλλὰ καὶ ζώοις τισὶν ὑγιαίνουσιν ἀμέμπτως , ὡς τοῖς ὀρνιθίοις , ἃ καλοῦσιν ἐν Ἀσίᾳ παρ’ ἡμῖν Σελευκίδας · ἀττελάβους γὰρ ταῦτα δι’ ὅλης ἡμέρας ἀπλήστως ἐσθίοντα , διὰ ταχέος αὐτοὺς ἐκκρίνει · καὶ ἄλλοις δὲ ζώοις ὑπάρχειν φαίνεται τὸ τοιοῦτον σύμπτωμα φυσικόν . ὥσπερ οὖν ἐν τῷ στόματι τῆς γαστρὸς ἡ κυνώδης ὄρεξις γιγνομένη , μετὰ τοῦ μὴ φέρειν αὐτὴν τῶν καταποθέντων τὸ βάρος , ἀναγκάζει πολλὰ μὲν καὶ λάβρως προσφέρεσθαι , ταχέως δὲ ἀποκρίνειν αὐτὰ , κατὰ τὸν αὐτὸν τρόπον ἐν τοῖς νεφροῖς ἡ τῆς ὀῤῥώδους ὑγρότητος ὄρεξις , ἅμα τῇ τῆς δυνάμεως αὐτῶν ἀτονίᾳ , τό θ’ ὑγρὸν ἕλκειν ἀθρόως ἀναγκάζει τήν τ’ εἰς κύστιν αὐτῶν ἔκκρισιν αὐτίκα ποιεῖσθαι . τί δή ποτ’ οὖν , φησίν τις ἴσως , ἐξαιφνίδιον μὲν ἡ εἰς οὖρα διάῤῥοια γίγνεται , λειεντερία δ’ οὐχ οὕτως , ὥσπερ οὐδ’ ὄρεξις κυνώδης , ἀλλ’ ἀριθμῷ πλεόνων ἡμερῶν ; ἡ γὰρ ἀρχὴ τοῦ πάθους διώρισται τῆς αὐξήσεως ἥ τ’ αὔξησις τῆς ἀκμῆς . ὅτι ψυχικὸν μὲν ἔργον ἐστὶν ἡ τῆς γαστρὸς ὄρεξις σιτίων τε καὶ ποτῶν , οὐκ ἄνευ τῆς ἡμετέρας αἰσθήσεως γιγνομένη , φυσικὸν δὲ καὶ χωρὶς αἰσθήσεως ἡμετέρας τὸ τῶν νεφρῶν , ὥστε μηδ’ ὅταν εἰς τὴν ἀκμὴν ἀφίκηται , γίγνεσθαί τινα αἴσθησιν αὐτοῦ , καθάπερ τῆς κυνώδους ὀρέξεως . εὔλογον οὖν ἐστιν ἄρχεσθαι μὲν αὐτὸ κατὰ βραχὺ , μεῖζόν τε γιγνόμενον ἕλκειν μὲν τὸ πρῶτον ἐκ τῶν φλεβῶν τὸν ὀῤῥὸν τοῦ αἵματος οὐκ αἰσθανομένων ἡμῶν , ὁπόταν δὲ τοῦτον ἑλκύσῃ πάντα , καὶ ξηρὸν ἰκμάδος τοιαύτης ἀποφαίνῃ τὸ κατὰ τὰς φλέβας αἷμα , τὰ ξηρανθέντα τῶν ἀγγείων ἕλκειν ἐκ τοῦ ἥπατος τὴν ἰκμάδα , κᾄπειτ’ ἐκεῖνο τὴν ἐκ τῶν ἐντέρων τε καὶ κοιλίας · ἐπειδὰν δὲ ξηρανθῶσιν αἱ κατὰ τὸ στόμα τῆς γαστρὸς φλέβες , ὀρέγεσθαι τηνικαῦτα ποτοῦ τὸν ἄνθρωπον , αἰσθανόμενον τῆς διαθέσεως · εἶτα προσενεγκαμένου τὸ πότον αὐτοῦ , τὰς καθηκούσας εἰς τὴν γαστέρα φλέβας ἐξ ἥπατος , αὐχμώσας ἀναρπάζειν εὐθέως αὐτὸ πᾶν , ἐξ ἐκείνων τε τὰς ἐφεξῆς , ἄχρις ἂν ἡ μετάληψις ἐπὶ τοὺς νεφροὺς ἀφίκηται . δέδεικται γὰρ ἐν τοῖς τῶν φυσικῶν δυνάμεων ὑπομνήμασιν οὐ μόνον τὸ πόμα πανταχόσε τοῦ σώματος , ἀλλὰ καὶ ἡ τροφὴ τὴν τῆς ὁλκῆς μετάληψιν φέρεσθαι . κατὰ μὲν οὖν τὸ τάχος τῆς διεξόδου παραπλήσιόν ἐστι τὸ πάθος τοῦτο τῇ λειεντερίᾳ , καὶ μέν τοι καὶ καθ’ ὅσον ἡ κατὰ τοὺς νεφροὺς διάθεσις ἡ αὐτὴ τῇ κατὰ τὴν κοιλίαν ἐστί · καθόσον δὲ τὸ πρὸ τῶν νεφρῶν ἔργον ἅπαν τῆς φορᾶς , ἐνεργειῶν ἐστι φυσικῶν διαδοχὴ , τῆς ἑλκτικῆς δυνάμεως ἐνεργούσης , κατὰ τοσοῦτον διαφέρουσιν ἀλλήλων · καίτοι κᾀν ταύταις ἕν τι παραπλήσιόν ἐστιν , ἡ ἐκ τῆς κοίλης φλεβὸς εἰς τοὺς νεφροὺς ὁλκὴ , τῇ πρώτῃ καταπόσει τῶν εἰς τὴν γαστέρα φερομένων ἐκ τοῦ στόματος , ἀλλ’ αἱ πρὸ ταύτης ἐνέργειαι ταῖς εἰς οὖρα διαῤῥοίαις εἰσὶν ἴδιαι . ὅτι δ’ οὐκ ὀρθῶς ἔνιοι τῆς γαστρὸς εἶναι νομίζουσι τὸ τοῦ διαβήτου πάθος ὁμοίως ταῖς κυνώδεσι ὀρέξεσιν , ἔνεστι μαθεῖν ἐκ τῶν ἐπὶ δίψει σφοδρῷ πιμπλαμένων μὲν τὴν γαστέρα , διαμένον δ’ ἐχόντων ἐπὶ πλεῖστον αὐτῇ τὸ ποθέν . τέτταρα γὰρ ταῦτα συμπτώματα διαδέχεται τὴν ἐν τῷ σφοδρῷ δίψει πόσιν · ἓν μὲν καὶ πρῶτον ἔμετος · δεύτερον δ’ ἡ διὰ τῆς κάτω γαστρὸς ἔκκρισις ταχεῖα , κατὰ τὰς διαῤῥοίας τε καὶ λειεντερίας · ἄλλο δὲ τρίτον ἡ ἐπὶ πλεῖστον ἐν τῇ γαστρὶ μονή · καὶ τέταρτον αὐτῶν αὐτὸ δὴ τοῦτο περὶ οὗ νῦν ὁ λόγος ἐστὶν , εἴτε διαβήτην αὐτό τις , εἴτε διψακὸν , εἴτε διάῤῥοιαν εἰς οὖρα βούλοιτο καλεῖν . οὐ γὰρ ὅπως ὄνομα πρέπον αὐτῷ θώμεθα , ζητοῦμεν , ἀλλ’ ἵν’ εἰς τὴν θεραπείαν εὕρωμεν ἀφορμὰς ἔκ τε τοῦ πεπονθότος τόπου καὶ τῆς ἐν αὐτῷ διαθέσεως . ἕτερον δ’ ἀκριβῶς ὅμοιον τῷ διαβήτῃ τούτῳ γίγνεται πάθος , ἐπὶ σιτίων πλήθει , μήτ’ ἀπεπτουμένων , μήθ’ ὑποχωρούντων , μήτε πληθώραν ἐργαζομένων μήτ’ εὐτροφίαν , ἀλλὰ δῆλον ὅτι διαφορουμένων ταχέως · οὔτε δ’ οὕτω σπάνιόν ἐστιν , ὡς ὁ διψακὸς , οὔθ’ οὕτως ἀνίατον , ἐπειδὴ πρὸ τοῦ μέγιστον γενέσθαι γνωριζόμενον οὐ χαλεπῶς θεραπεύεται . ὅταν μὲν γὰρ ἄχρι τοῦ διπλασίου τῶν εἰθισμένων ἐσθίοντός τινος , ἀτροφῇ τὸ σῶμα χωρὶς διαῤῥοίας , παρορᾶται τὸ πάθος οὐ μόνον τοῖς ἰδιώταις , ἀλλὰ καὶ τοῖς ἰατροῖς · ὅταν δ’ ἐπὶ τριπλασίοις τοῦτο συμβαίνῃ , βοηθεῖται πρὶν ἐπὶ τὸ τετραπλάσιον ἢ πενταπλάσιον ἀφικέσθαι · τοῦτο δ’ αὖ πάλιν τὸ πάθος εὔλογον ἀπὸ ταχείας διαφορήσεως ἄρχεσθαι , σωζόντων ἁπάντων μορίων τὴν ἑλκτικὴν δύναμιν ἅμα τῇ συνεζευγμένῃ μὲν αὐτῇ , καλουμένῃ δ’ ἰδίως ὀρεκτικῇ · τοῦ μέντοι σφοδροῦ δίψους ἄνευ τοῦ διαβήτου ἡ γαστήρ ἐστιν αἰτία , πάσχουσα δυσκρασίαν θερμὴν ἢ ξηρὰν , ἢ ἀμφοτέρας ἅμα , καὶ μάλιστ’ αὐτῆς τὸ στόμα · δεύτερον δ’ ἐπὶ τῇ γαστρὶ τὸ ἧπαρ , καὶ μάλιστ’ αὐτοῦ τὰ σιμὰ , συνεκπυρουμένων αὐτοῖς δηλονότι τῶν κατὰ μεσεντέριόν τε καὶ νῆστιν , αὐτήν τε τὴν γαστέρα , καὶ κατὰ τὸν στόμαχον δὲ καὶ πνεύμονα . τοῦ τοιούτου συμπτώματος ἡ οἷον ῥίζα γίγνεταί ποτε δι’ ἐρυσιπελατώδη διάθεσιν ἐκπυρωθέντων , οἷς εἰς τοὐπίπαν ἕπεται μαρασμὸς ἄλλοτ’ ἄλλος , ὡς ἐν τῷ περὶ αὐτοῦ λόγῳ δεδήλωται . ταῦτα μὲν οὖν τῇ κοινωνίᾳ τῶν συμπτωμάτων ἅμα τοῖς κατὰ νεφροὺς εἴρηται πάθεσιν · αὐτῶν δὲ τῶν νεφρῶν ἴδιον πάθος ἐστὶν ὁ διαβήτης , ἀνάλογον τῇ κατὰ τὸ στόμα τῆς κοιλίας ὀρέξει κυνώδει , σὺν ἀτονίᾳ τῆς καθεκτικῆς δυνάμεως · ἐάν τε γὰρ ἄνευ σφοδρᾶς ὀρέξεως γίγνεσθαι φῶμεν αὐτὸ , τὴν ἀρχὴν οὐδ’ ἀφίξεταί ποτ’ εἰς τοὺς νεφροὺς ἀξιόλογον οὖρον · ἐὰν δὲ χωρὶς ἀτονίας τῆς καθεκτικῆς δυνάμεως , οὐκ ἀκολουθήσει τὸ τάχος τῆς οὐρήσεως .
Lemmas: ἐάν μέν εἰσβάλλω ἐξαίφνης νεφρῖτις , ἀξιόλογος λίθος σφηνόω , ἤτοι κατά τις ὁ νεφρός , ἤ καί ὁ οὐρητήρ , παραπλήσιος ἄλγημα γίγνομαι ὁ κωλικός · διορίζω δέ ὁ τε πλῆθος καί μέγεθος ὁ ναυτία , ἅμα ὁ ἐμέω χολώδης τε καί φλεγματώδης εἰμί , καί τις καί ὁ ἐσθίω τροφή μείγνυμι ἔχω · πολλάκις καί ὁ τόπος , ὁ ὑψηλός μέρος ὁ κῶλον πάσχω · εἰμί δέ ὅτε καί ὁ μή κατά εἷς τόπος ἐρείδω ὁ ὀδύνη , ἀλλά ἐνειλέω τε καί μέχρι πολύς ἐκτείνω , καί μηδέ φύζω προίημι · οὗτος γάρ ἅπας μόνος γίγνομαι ὁ κωλικός , ὁ μέν μάλα , ὁ δέ ἥσσων . ὅταν δέ ἐκ ὁ ὑφίστημι ὁ οὖρον , ἤ καί τις οὐρέω λίθος σαφής διορίζω , ζήτημα οὐκέτι οὐδείς ὑπολείπω . πολύς δέ ὁ πάσχω , ὀδύνη μέτριος αἰσθάνομαι διά βάθος κατά ὁ λαγών ὑπάρχω ἀπό ἀρχή , οὐδέπω ψαμμώδης οὐδείς ἐκκρίνω σαφής · ἐπί ὅς , ὡς οἶδα , δίδωμι ὁ φάρμακον ὅσος θρύπτω ὁ ἐν ὁ νεφρός λίθος , ἅμα τε διάγνωσις ἀκριβής ποιέω ὁ τε πάθος καί ὁ πάσχω τόπος , καί θεραπεία ἀρχή ἴσχω ὁ αὐτός . ἐάν γάρ εὑρίσκω τις ψαμμώδης ἐν ὁ οὖρον ἐπί ὁ πόσις ὁ φάρμακον , νεφριτικός τότε πάθος γιγνώσκω ὑπάρχω , ἐφεξῆς τε δίδωμι ὁ αὐτός φάρμακον , ἅμα ὁ λοιπός θεραπεία . διαγιγνώσκω δέ , ὅτι πάσχω τις οὕτως νεφρός , ἐάν ἄλγημα μετά φρίκη ἐκ διάλειμμα ἀνώμαλος φαίνω γίγνομαι , καί πυρετός τις ἐπί αὐτός ἄτακτος , τηνικαῦτα κατακλίνω ἐπί ὁ γαστήρ ὁ κάμνω , καί ποτέ καί κατά ἕτερος πλευρόν , ὡς ὑψηλός εἰμί ὁ πάσχω μέρος , ἐρωτάω μή τις βάρος ὥσπερ ἐκκρεμάννυμι κατά ὁ ἀλγέω νεφρός αἰσθάνομαι · οὗτος γάρ αὐτός συμβαίνω , ἀπόστημα χρή προσδέχομαι συνίστημι , ἐπί ὅς πέσσω πυός οὐρέω ἅμα τε ὁ ὀδύνη ἀπαλλάσσω ὁ κάμνω καί κίνδυνος ἕλκωσις ἐπιφέρω ὁ νεφρός , καί διά οὗτος πειράω χρή πᾶς τρόπος ὁ ἐπούλωσις αὐτός φροντίζω · ἐάν μή διά ταχύς εἰς οὐλή ἄγω , δυσθεράπευτος γίγνομαι . σημεῖον δέ ὁ διαμένω ὁ ἕλκωσις ἐν τε ὁ οὐρέω οὐ ἀσαφής καί ὁ κάμνω πολλάκις ﻿ ὀδύνη αἴσθησις ἐν ὁ κατά ὁ πάσχω νεφρός χωρίον · συνεκκρίνω δέ αὐτός ἐνίοτε καί πυός , ὡς ἀπό ἕλκος , ὀλίγος · ἐφελκίς δέ ὅμοιος ἐκκρίνω , εἰμί δέ ὅτε καί αἷμα σημαίνω ἀναβιβρώσκω ὁ ἕλκος · ἀλλά καί ῥήγνυμι ποτέ ἀγγεῖον διά πλῆθος , ἤ ἐκ κατάπτωσις , ἤ πληγή σφοδρός , οὐρέω αἷμα δαψιλής ἔνιοι · καί ποτέ καί φλέψ ἀναστομόω αὐτός γίγνομαι οὗτος . ὁ δέ ἕλκος αὐτός ὁ ἐν ὁ νεφρός τεκμήριον βέβαιος ὁ συνεξέρχομαι ὁ οὖρον σαρκίον μικρός , ὁ ὁ νεφρός οὐσία εἰμί μόριον , κατά ὁ ἐπιπολύ ἀνάβρωσις ἐκ ὁ ἕλκωσις ἀπορρύπτω . ὁ γε μήν ὁ θρίξ ὅμοιος καί ὁ Ἱπποκράτης μέν ὁράω ὁ οὖρον συνεξέρχομαι , καθά αὐτός ἐν ἀφορισμός γράφω , καί ἐγώ δέ θεάομαι , ποτέ μέν σπιθαμιαῖος ὁ μῆκος , εἰμί δέ ὅτε καί μέγας , καί ποτέ καί πάνυ μικρός , ὥστε ἐγώ θαυμάζω , εἰ ἐν ὁ κοιλία ὁ νεφρός συνίστημι τηλικοῦτος · καί διά οὗτος πιθανός φαίνω ἐγώ , ὁ γένεσις αὐτός ἐν ὁ φλέψ εἰμί , κατά ὅς τρόπος ἐν ὁ κνήμη ἐν τις τόπος ὁ Ἀραβία , ὡς φημί , ὁ καλέω δρακόντιον γίγνομαι , νευρώδης μέν ὁ φύσις , ἕλμινς δέ καί ὁ χροιά καί ὁ πάχος παραπλήσιος . λέγω μέν οὖν ὁράω οὗτος πολύς ἀκούω , μή θεάομαι δέ αὐτός , οὐ ἔχω συμβάλλω οὔτε περί ὁ γένεσις αὐτός οὔτε περί ὁ οὐσία ἀκριβής οὐδείς · ὅπου γε καί ὁ οὐρέω θρίξ ὁράω , ἐκ μέν ὁ χροιά τε καί σύστασις πείθω ὁ λέγω αὐτός ἐκ παχύς τε καί γλίσχρος χυμός θερμαίνω τε καί ξηραίνω ἐν ὁ φλέψ συνίστημι , ὁ μῆκος δέ αὐτός οὐ ἐπινοέω ὁ αἰτία . ἀλλά ὁ γε θεραπεία , ὁπότε πρῶτος ὁράω , ἐλπίζω διά ὁ οὐρητικός φάρμακον εἰμί , καί οὕτως ἀποβαίνω , καί σχεδόν ἅπας ὅς συμβαίνω ὁ πάθημα οὗτος , νεφριτικός οὐδείς οὔτε ἔμπροσθεν εἰμί οὔτε αὖθις ἐπιγίγνομαι σύμπτωμα , θεραπεύω ὑπό ὁ οὐρητικός φάρμακον . ἀλλά ἔͅν ἄλλος τις ἐκκαθαίρω ὁ φλέψ διά οὔρησις μοχθηρία χυμός , οὐδείς ὑπό αὐτός ὁράω οὔτε νεφρός οὔτε κύστις οὔτε ὁ οὐρητικός πόρος πάσχω , ὥσπερ οὐδέ εἰ πυός ἐκκρίνω τις πολύς διά ὅρος , ἀλλά κατά γε οὗτος , παραπλήσιος ἔχω οὗτος ὁ κατά ὁ ἔντερον , πάσχω γάρ οὐδέ ἐκεῖνος τις κατά ὁ ἡπατικός διάθεσις , καίτοι ὑπό χολή ἄκρατος βλάπτω , καθά αὖ πάλιν ὁ κύστις ὑπό δριμύς ὅρος δίοδος χρόνος πολύς γίγνομαι ἑλκόω . νεφρός γε μήν εἰμί καί ἄλλος τις πάθος , ἐπί ὅς λεπτός ἰχώρ αἷμα οὐρέω , ὁ ἐπί ὁ ἡπατικός πάθος ἐν ἀρχή γίγνομαι διαχώρημα ὅμοιος , πλήν ὅσος αἱματώδης ὀλίγος φαίνω · συμβαίνω δέ οὗτος καί διά παραπλήσιος μέν τις διάθεσις ἐν νεφρός γίγνομαι , οἷος ἐν ἧπαρ ὁ ὁ ἀτονία φημί εἰμί , καί διά εὐρύτης δέ ὁ ἐκ ὁ κοῖλος φλέψ εἰς ὁ νεφρός ὁ οὖρος διηθέω στόμα , ἤ πόρος , ἤ ὅπως ἄν ὀνομάζω ἐθέλω . ἐγώ δέ δοκέω ὁ νεφρός πάσχω καί κατά οὗτος ὁ πάθος , ὅς τις μέν ὕδερος εἰς ἀμίς , τις δέ διάρροια εἰς οὖρον , τις δέ διαβήτης , ἔνιοι δέ δίψακος ὀνομάζω , σπάνιος γίγνομαι . ἐγώ γοῦν ὁράω δίς ἄχρι δεῦρο , διψάω μέν ἄμετρος ὁ πάσχω , καί πίνω γε διά αὐτός οὗτος δαψιλός , οὐρέω τε ὁ πίνω ἐν τάχος τοιοῦτος , οἷος πίνω · παραπλήσιος δέ αὖ καί οὗτος κατά νεφρός καί κύστις πάθος , οἷος ἐν κοιλία καί ἔντερον ὁ λειεντερία . περί μέν οὖν λειεντερία ἴδιος γράφω , δείκνυμι ἐγώ οὐ μόνος ὁ κοιλία , ἀλλά καί πᾶς ὁ ἔντερον ἐπί μέν ὁ ἀπόκρισις ἐν τάχος παραγίγνομαι ὁ καταπίνω σιτίον τε καί πόμα , οὐ δύναμαι φέρω οὐδέ ἐπί ὀλίγος ἄλυπος ἤ ὁ βάρος αὐτός , ἤ ὁ ποιότης · περί δέ ὁ εἰς ὁ κύστις ἀθρόος τε καί ταχύς φορά ἀδύνατος ἀτονία αἰτιάομαι ὁ γαστήρ , ἤ ὁ νῆστις , ἤ ὁ λεπτός ἔντερον · εἴπερ γάρ ἀδυνατέω βαστάζω ὁ ποτός ἐπί ὁ ἔκκρισις αὐτός παραγίγνομαι , τίς κωλύω ἐκκρίνω διά ὁ ἕδρα αὐτός , καθά ὁράω γίγνομαι ἐπί ὁ λειεντερικός ; οὐ μόνος γάρ ἐκκρίνω ὁ σιτίον ταχύς διεξέρχομαι ὁ τοσοῦτος ἕλιξ ὁ ἔντερον , ἀλλά καί ὁ ποτός . ὁ δέ εἰς ἧπαρ ἀνάδοσις ἀπό ὁ κατά ὅλος ὁ γαστήρ χωρίον μανθάνω οὔτε ἧπαρ ἀτονία γίγνομαι , οὔτε ὁ κατά ὁ μεσεντέριον φλέψ οὔτε ὁ κατά ὁ κοιλία , ὥσπερ οὐδέ ὁ ἐκ ἧπαρ ἐπί ὁ νεφρός · δείκνυμι γάρ ἐγώ εἰͅν ὁ ὁ φυσικός δύναμις ὑπόμνημα , ἕλκω μέν εἰς ἑαυτοῦ ὁ ἧπαρ ἐκ ὁ κοιλία ὁ τροφή διά ὁ ἐν μεσάραιον φλέψ , ὥσπερ ὁ δένδρον ὁ ἐκ ὁ γῆ ἕλκω διά ὁ ῥίζα · δείκνυμι δέ καί ὁ νεφρός ὁ ὑδατώδης ἐν αἷμα ἕλκω , μή μέντοι ὁ κύστις ἕλκω ἐκ ὁ νεφρός , ὥσπερ μηδέ ἐκ ὁ κοιλία ὁ ἔντερον · πέμπω δέ ἐκκρίνω , εἰς μέν ὁ κύστις ὁ νεφρός διά ὁ οὐρητήρ , εἰς δέ ὁ νῆστις , ὁ κοιλία διά ὁ ἔκφυσις , ὅς Ἡρόφιλος ὀνομάζω δωδεκαδάκτυλος , ἀπό ὁ μῆκος αὐτός ὁ ἐπωνυμία τίθημι . ὥστε ὁ μέν νεφρός ἀτονία ἄν τις αἰτιάομαι , κατέχω ἐπί πολύς ἐν ἑαυτοῦ μή δύναμαι ὁ οὖρος · οὐ μήν ὁ γε ἄλλος μόριον , ὅσος διεξέρχομαι ὁ ποθεν . ἀλλά πάλιν εἰ μέμφομαι τις ὡς ἄτονος ὁ νεφρός , πῶς ἕλκω εἰς αὐτός ταχύς ὁ οὖρος ; ἤ δυνατός λέγω , ὥσπερ ἐπί ὁ κοιλία ἔνιοι ὁ λειεντερικός ὄρεξις γίγνομαι σφοδρός , κατά ὁ αὐτός τρόπος ἐπί νεφρός ὄρεξις τε ἅμα γίγνομαι σφοδρός , καί διά οὗτος ἕλκω εἰς ἑαυτοῦ διά ὁ κοῖλος φλέψ ὁ οὖρος , αὐτίκα μέν τοι βαρύνω διά ὁ ὁ ὁλκή λάβρος ; ὥσπερ γε καί ἐπί ὁ ὀνομάζω ὄρεξις κυνώδης ἔνιοι ὁράω ἐμπίμπλημι μέν ἀθρόος , ﻿ ἐμέω δέ ὀλίγος ὕστερον , ἤ διαρροίζομαι · οὐ μόνος γάρ ὁράω οὗτος παρά φύσις ἔχω γίγνομαι , ἀλλά καί ζῷον τις ὑγιαίνω ἄμεμπτος , ὡς ὁ ὀρνίθιον , ὅς καλέω ἐν Ἀσία παρά ἐγώ Σελευκίς · ἀττέλαβος γάρ οὗτος διά ὅλος ἡμέρα ἄπληστος ἐσθίω , διά ταχύς αὐτός ἐκκρίνω · καί ἄλλος δέ ζῷον ὑπάρχω φαίνω ὁ τοιοῦτος σύμπτωμα φυσικός . ὥσπερ οὖν ἐν ὁ στόμα ὁ γαστήρ ὁ κυνώδης ὄρεξις γίγνομαι , μετά ὁ μή φέρω αὐτός ὁ καταπίνω ὁ βάρος , ἀναγκάζω πολύς μέν καί λάβρος προσφέρω , ταχύς δέ ἀποκρίνω αὐτός , κατά ὁ αὐτός τρόπος ἐν ὁ νεφρός ὁ ὁ ὀρρώδης ὑγρότης ὄρεξις , ἅμα ὁ ὁ δύναμις αὐτός ἀτονία , ὁ τε ὑγρός ἕλκω ἀθρόος ἀναγκάζω ὁ τε εἰς κύστις αὐτός ἔκκρισις αὐτίκα ποιέω . τίς δή ποτέ οὖν , φημί τις ἴσως , ἐξαιφνίδιος μέν ὁ εἰς οὖρον διάρροια γίγνομαι , λειεντερία δέ οὐ οὕτως , ὥσπερ οὐδέ ὄρεξις κυνώδης , ἀλλά ἀριθμός πολύς ἡμέρα ; ὁ γάρ ἀρχή ὁ πάθος διορίζω ὁ αὔξησις ὁ τε αὔξησις ὁ ἀκμή . ὅτι ψυχικός μέν ἔργον εἰμί ὁ ὁ γαστήρ ὄρεξις σιτίον τε καί ποτόν , οὐ ἄνευ ὁ ἡμέτερος αἴσθησις γίγνομαι , φυσικός δέ καί χωρίς αἴσθησις ἡμέτερος ὁ ὁ νεφρός , ὥστε μηδέ ὅταν εἰς ὁ ἀκμή ἀφικνέομαι , γίγνομαι τις αἴσθησις αὐτός , καθά ὁ κυνώδης ὄρεξις . εὔλογος οὖν εἰμί ἄρχω μέν αὐτός κατά βραχύς , μέγας τε γίγνομαι ἕλκω μέν ὁ πρῶτος ἐκ ὁ φλέψ ὁ ὀρός ὁ αἷμα οὐ αἰσθάνομαι ἐγώ , ὁπόταν δέ οὗτος ἕλκω πᾶς , καί ξηρός ἰκμάς τοιοῦτος ἀποφαίνω ὁ κατά ὁ φλέψ αἷμα , ὁ ξηραίνω ὁ ἀγγεῖον ἕλκω ἐκ ὁ ἧπαρ ὁ ἰκμάς , καρἔͅπεχομαι ἐκεῖνος ὁ ἐκ ὁ ἔντερον τε καί κοιλία · ἐπειδάν δέ ξηραίνω ὁ κατά ὁ στόμα ὁ γαστήρ φλέψ , ὀρέγω τηνικαῦτα ποτόν ὁ ἄνθρωπος , αἰσθάνομαι ὁ διάθεσις · εἶτα προσφέρω ὁ πότος αὐτός , ὁ καθήκω εἰς ὁ γαστήρ φλέψ ἐκ ἧπαρ , αὐχμέω ἀναρπάζω εὐθύς αὐτός πᾶς , ἐκ ἐκεῖνος τε ὁ ἐφεξῆς , ἄχρι ἄν ὁ μετάληψις ἐπί ὁ νεφρός ἀφικνέομαι . δείκνυμι γάρ ἐν ὁ ὁ φυσικός δύναμις ὑπόμνημα οὐ μόνος ὁ πόμα πανταχοῦ ὁ σῶμα , ἀλλά καί ὁ τροφή ὁ ὁ ὁλκή μετάληψις φέρω . κατά μέν οὖν ὁ τάχος ὁ διέξοδος παραπλήσιος εἰμί ὁ πάθος οὗτος ὁ λειεντερία , καί μέν τοι καί κατά ὅσος ὁ κατά ὁ νεφρός διάθεσις ὁ αὐτός ὁ κατά ὁ κοιλία εἰμί · καθόσον δέ ὁ πρό ὁ νεφρός ἔργον ἅπας ὁ φορά , ἐνέργεια εἰμί φυσικός διαδοχή , ὁ ἑλκτικός δύναμις ἐνεργέω , κατά τοσοῦτος διαφέρω ἀλλήλων · καίτοι εἰͅν οὗτος εἷς τις παραπλήσιος εἰμί , ὁ ἐκ ὁ κοῖλος φλέψ εἰς ὁ νεφρός ὁλκή , ὁ πρῶτος κατάποσις ὁ εἰς ὁ γαστήρ φέρω ἐκ ὁ στόμα , ἀλλά ὁ πρό οὗτος ἐνέργεια ὁ εἰς οὖρον διάρροια εἰμί ἴδιος . ὅτι δέ οὐ ὀρθός ἔνιοι ὁ γαστήρ εἰμί νομίζω ὁ ὁ διαβήτης πάθος ὅμοιος ὁ κυνώδης ὄρεξις , ἔνειμι μανθάνω ἐκ ὁ ἐπί δίψος σφοδρός πίμπλημι μέν ὁ γαστήρ , διαμένω δέ ἔχω ἐπί πολύς αὐτός ὁ πίνω . τέσσαρες γάρ οὗτος σύμπτωμα διαδέχομαι ὁ ἐν ὁ σφοδρός δίψος πόσις · εἷς μέν καί πρῶτος ἔμετος · δεύτερος δέ ὁ διά ὁ κάτω γαστήρ ἔκκρισις ταχύς , κατά ὁ διάρροια τε καί λειεντερία · ἄλλος δέ τρίτος ὁ ἐπί πολύς ἐν ὁ γαστήρ μονή · καί τέταρτος αὐτός αὐτός δή οὗτος περί ὅς νῦν ὁ λόγος εἰμί , εἴτε διαβήτης αὐτός τις , εἴτε δίψακος , εἴτε διάρροια εἰς οὖρον βούλομαι καλέω . οὐ γάρ ὅπως ὄνομα πρέπω αὐτός θάομαι , ζητέω , ἀλλά ἵνα εἰς ὁ θεραπεία εὑρίσκω ἀφορμή ἐκ τε ὁ πάσχω τόπος καί ὁ ἐν αὐτός διάθεσις . ἕτερος δέ ἀκριβής ὅμοιος ὁ διαβήτης οὗτος γίγνομαι πάθος , ἐπί σιτίον πλῆθος , μήτε ἀπεπτέω , μήτε ὑποχωρέω , μήτε πληθώρα ἐργάζομαι μήτε εὐτροφία , ἀλλά δῆλος ὅτι διαφορέω ταχύς · οὔτε δέ οὕτως σπάνιος εἰμί , ὡς ὁ διψακός , οὔτε οὕτως ἀνίατος , ἐπειδή πρό ὁ μέγας γίγνομαι γνωρίζω οὐ χαλεπός θεραπεύω . ὅταν μέν γάρ ἄχρι ὁ διπλάσιος ὁ ἐθίζω ἐσθίω τις , ἀτροφέω ὁ σῶμα χωρίς διάρροια , παροράω ὁ πάθος οὐ μόνος ὁ ἰδιώτης , ἀλλά καί ὁ ἰατρός · ὅταν δέ ἐπί τριπλάσιος οὗτος συμβαίνω , βοηθέω πρίν ἐπί ὁ τετραπλάσιος ἤ πενταπλάσιος ἀφικνέομαι · οὗτος δέ αὖ πάλιν ὁ πάθος εὔλογος ἀπό ταχύς διαφόρησις ἄρχω , σῴζω ἅπας μόριον ὁ ἑλκτικός δύναμις ἅμα ὁ συζεύγνυμι μέν αὐτός , καλέω δέ ἴδιος ὀρεκτικός · ὁ μέντοι σφοδρός δίψος ἄνευ ὁ διαβήτης ὁ γαστήρ εἰμί αἰτία , πάσχω δυσκρασία θερμός ἤ ξηρός , ἤ ἀμφότερος ἅμα , καί μάλα αὐτός ὁ στόμα · δεύτερος δέ ἐπί ὁ γαστήρ ὁ ἧπαρ , καί μάλα αὐτός ὁ σιμός , συνεκπυρόω αὐτός δηλονότι ὁ κατά μεσεντέριον τε καί νῆστις , αὐτός τε ὁ γαστήρ , καί κατά ὁ στόμαχος δέ καί πνεύμων . ὁ τοιοῦτος σύμπτωμα ὁ οἷος ῥίζα γίγνομαι ποτέ διά ἐρυσιπελατώδης διάθεσις ἐκπυρόω , ὅς εἰς ἐπίπαν ἕπομαι μαρασμός ἄλλοτε ἄλλος , ὡς ἐν ὁ περί αὐτός λόγος δηλόω . οὗτος μέν οὖν ὁ κοινωνία ὁ σύμπτωμα ἅμα ὁ κατά νεφρός λέγω πάθος · αὐτός δέ ὁ νεφρός ἴδιος πάθος εἰμί ὁ διαβήτης , ἀνάλογος ὁ κατά ὁ στόμα ὁ κοιλία ὄρεξις κυνώδης , σύν ἀτονία ὁ καθεκτικός δύναμις · ἐάν τε γάρ ἄνευ σφοδρός ὄρεξις γίγνομαι φημί αὐτός , ὁ ἀρχή οὐδέ ἀφικνέομαι ποτέ εἰς ὁ νεφρός ἀξιόλογος οὖρος · ἐάν δέ χωρίς ἀτονία ὁ καθεκτικός δύναμις , οὐ ἀκολουθέω ὁ τάχος ὁ οὔρησις .